Suvestinė redakcija nuo 2007-06-17 iki 2008-04-30

Nutarimas paskelbtas: Žin. 2006, Nr. 41-1476, i. k. 1061100NUTA00000349

LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 2002 M. LIEPOS 12 D. NUTARIMO NR. 1129 „DĖL NEKILNOJAMOJO TURTO REGISTRO NUOSTATŲ PATVIRTINIMO“ PAKEITIMO

2006 m. balandžio 10 d. Nr. 349

Vilnius

Lietuvos Respublikos Vyriausybė nutaria:

Pakeisti Nekilnojamojo turto registro nuostatus, patvirtintus Lietuvos Respublikos Vyriausybės 2002 m. liepos 12 d. nutarimu Nr. 1129 „Dėl Nekilnojamojo turto registro nuostatų patvirtinimo“ (Žin., 2002, Nr. 72-3077; 2003, Nr. 24-991, Nr. 71-3237; 2005, Nr. 81-2955):

1. Išdėstyti 1 punktą taip:

„1. Šie nuostatai reglamentuoja Nekilnojamojo turto registro (toliau vadinama – registras) paskirtį, jo objektus, registro tvarkymo įstaigų teises ir pareigas, registro duomenų tvarkymą, sąveiką su kitais registrais ir kadastrais, registro duomenų saugą, registro duomenų teikimą, registro reorganizavimą ir likvidavimą.“.

2. Išdėstyti 3 punktą taip:

„3. Asmens duomenys registre tvarkomi siekiant identifikuoti daiktinių teisių turėtojus.“.

3. Išdėstyti 4 punktą taip:

„4. Registras tvarkomas pagal Lietuvos Respublikos civilinį kodeksą (Žin., 2000, Nr. 74-2262), Lietuvos Respublikos nekilnojamojo turto registro įstatymą (Žin., 1996, Nr. 100-2261; 2001, Nr. 55-1948), Lietuvos Respublikos nekilnojamojo turto kadastro įstatymą (Žin., 2000, Nr. 58-1704; 2003, Nr. 57-2530), Lietuvos Respublikos asmens duomenų teisinės apsaugos įstatymą (Žin., 1996, Nr. 63-1479; 2003, Nr. 15-597), Lietuvos Respublikos valstybės registrų įstatymą (Žin., 1996, Nr. 86-2043; 2004, Nr. 124-4488), šiuos nuostatus ir kitus teisės aktus, reglamentuojančius valstybės registrų veiklą ir registro duomenų tvarkymą.“.

4. Išdėstyti 5 punktą taip:

„5. Registro objektai – Lietuvos Respublikos nekilnojamojo turto registro įstatyme nurodyti nekilnojamieji daiktai, daiktinės teisės į juos, šių teisių suvaržymai ir su nekilnojamaisiais daiktais, teisių į juos suvaržymais bei daiktinėmis teisėmis susiję juridiniai faktai, taip pat įmonių dovanojimo, pirkimo-pardavimo ir nuomos sutartys.“.

5. Išdėstyti II skyriaus pavadinimą taip:

„II. REGISTRO TVARKYMO ĮSTAIGOS“.

6. Išdėstyti 6 punktą taip:

„6. Vadovaujančioji registro tvarkymo įstaiga yra Teisingumo ministerija, kuri:

6.1. metodiškai vadovauja registro tvarkymo įstaigai ir įstatymų nustatyta tvarka vykdo jos darbo priežiūrą;

6.2. vykdo registro duomenų saugos reikalavimų laikymosi priežiūrą;

6.3. nagrinėja registro tvarkymo įstaigos pasiūlymus dėl registro veiklos tobulinimo ir juos apibendrina;

6.4. užtikrina, kad registras būtų tvarkomas vadovaujantis Lietuvos Respublikos civiliniu kodeksu, Lietuvos Respublikos valstybės registrų įstatymu, šiais nuostatais ir kitais teisės aktais;

6.5. rengia ir priima teisės aktus, reglamentuojančius registro duomenų saugą;

6.6. kontroliuoja, kaip vykdomas metinis ir perspektyvinis biudžetas;

6.7. sprendžia registro modernizavimo ir plėtimo klausimus;

6.8. vykdo kitas šiuose nuostatuose ir teisės aktuose numatytas funkcijas ir veiksmus.“.

7. Išdėstyti 7 punktą taip:

„7. Registro tvarkymo įstaiga yra valstybės įmonė Registrų centras (toliau vadinama – registro tvarkymo įstaiga). Registro tvarkymo įstaigą sudaro Centrinis registratorius ir teritoriniai registratoriai, kurie pavaldūs ir atskaitingi Centriniam registratoriui.“.

8. Išdėstyti 8.3–8.5 punktus taip:

„8.3. nustato registro tvarkymo įstaigos kompiuterių, komunikacijų, technologinės ir biurų įrangos reikalavimus;

8.4. rengia ir tvirtina prašymų įregistruoti į registrą nekilnojamuosius daiktus, daiktines teises į juos, šių teisių suvaržymus ir su daiktais, teisių į juos suvaržymais ir daiktinėmis teisėmis susijusius juridinius faktus, įmonių dovanojimo, pirkimo-pardavimo ir nuomos sutartis, formas, formų pildymo instrukcijas, šių prašymų registravimo tvarką ir būdus;

8.5. rengia ir tvirtina suderintas su vadovaujančiąja registro tvarkymo įstaiga dokumentų, patvirtinančių nekilnojamųjų daiktų, daiktinių teisių į juos, šių teisių suvaržymų ir su nekilnojamaisiais daiktais, teisių į juos suvaržymais ir daiktinėmis teisėmis susijusių juridinių faktų, įmonių dovanojimo, pirkimo-pardavimo ir nuomos sutarčių įregistravimą registre, formas, formų pildymo instrukcijas, šių dokumentų rengimo ir išdavimo tvarką ir būdus;“.

9. Išdėstyti 8.7 punktą taip:

„8.7. analizuoja pasiūlymus dėl registro veiklos tobulinimo, sistemina juos, sprendžia registro modernizavimo ir finansavimo klausimus, organizuoja registro tvarkymo įstaigos darbuotojų mokymą, kvalifikacijos kėlimą;“.

10. Išdėstyti 8.14 ir 8.15 punktus taip:

„8.14. planuoja metinį ir perspektyvinį registro biudžetą;

8.15. rengia ir tvirtina dokumentų konvertavimo, skaitmeninių dokumentų rengimo, tvarkymo, skaitmeninio archyvo formavimo, naudojimo ir saugojimo taisykles suderinęs su Lietuvos archyvų departamentu prie Lietuvos Respublikos Vyriausybės ir vadovaujančiąja registro tvarkymo įstaiga.“.

11. Išdėstyti 8.19 punktą taip:

„8.19. atlieka kitas šiuose nuostatuose, Lietuvos Respublikos valstybės registrų įstatyme ir kituose teisės aktuose nustatytas funkcijas.“.

12. Išdėstyti 9.2–9.4 punktus taip:

„9.2. priima ir registruoja prašymus įregistruoti nekilnojamuosius daiktus, daiktines teises į juos, šių teisių suvaržymus, juridinius faktus, įmonių dovanojimo, pirkimo-pardavimo ir nuomos sutartis;

9.3. priima ir registruoja prašymus pakeisti ir išregistruoti nekilnojamuosius daiktus, daiktines teises į juos, šių teisių suvaržymus, juridinius faktus, įmonių dovanojimo, pirkimo-pardavimo ir nuomos sutartis;

9.4. priima sprendimus dėl nekilnojamųjų daiktų, daiktinių teisių į juos, šių teisių suvaržymų, juridinių faktų, įmonių dovanojimo, pirkimo-pardavimo ir nuomos sutarčių įregistravimo, pakeitimo ir išregistravimo;“.

13. Išdėstyti 9.6 ir 9.7 punktus taip:

„9.6. tvarko registrui pateikiamų dokumentų archyvus, dokumentų kopijų skaitmeninius archyvus, užtikrina jų apsaugą;

9.7. spausdina iš centrinio duomenų banko nekilnojamojo turto registro išrašus, pažymas, pažymėjimus, spausdina registro tvarkymo įstaigos duomenų bazėje saugomus duomenis ir išduoda juos fiziniams ir juridiniams asmenims;“.

14. Išdėstyti 10.1 ir 10.2 punktus taip:

„10.1. duomenys, identifikuojantys nekilnojamąjį daiktą:

10.1.1. kadastro vietovė, kadastro blokas, žemės sklypo numeris (žemės sklypo kadastrinis numeris);

10.1.2. unikalus žemės sklypo numeris;

10.1.3. unikalus statinio numeris;

10.1.4. unikalus buto, patalpos numeris;

10.1.5. duomenys apie nekilnojamojo daikto adresą, suformuotą pagal Adresų formavimo taisykles, patvirtintas Lietuvos Respublikos Vyriausybės 2002 m. gruodžio 23 d. nutarimu Nr. 2092 (Žin., 2002, Nr. 127-5753);

10.2. nekilnojamojo turto kadastro žemėlapio duomenys ir kitų nekilnojamųjų daiktų planai;“.

15. Išdėstyti 10.4 ir 10.5 punktus taip:

„10.4. nekilnojamojo daikto, daiktinių teisių į jį, tų teisių suvaržymų, juridinių faktų įregistravimo, pakeitimo ar išregistravimo juridiniai pagrindai, įregistravimo, išregistravimo datos;

10.5. duomenys, identifikuojantys daiktinių teisių turėtojus, kitus su daiktinėmis teisėmis susijusius asmenis (fizinio asmens vardas, pavardė, asmens kodas, pilietybė; juridinio asmens pavadinimas, juridinio asmens kodas);“.

16. Išdėstyti 10.8 punkto pirmąją pastraipą taip:

„10.8. įmonių dovanojimo, pirkimo-pardavimo ir nuomos sutarčių duomenys:“.

17. Išdėstyti 13 punktą taip:

„13. Prašymą įregistruoti juridinius faktus, įmonių dovanojimo, pirkimo-pardavimo ar nuomos sutartis teritoriniam administratoriui pateikia įgaliota institucija ar jų įregistravimu suinteresuotas asmuo.“.

18. Išdėstyti 14 punktą taip:

„14. Prašymas įregistruoti nekilnojamąjį daiktą, daiktines teises, tų teisių suvaržymus, juridinius faktus, įmonių dovanojimo, pirkimo-pardavimo ar nuomos sutartis pateikiamas bet kuriam iš teritorinių registratorių.“.

19. Išdėstyti 15 punktą taip:

„15. Prašymas įregistruoti nekilnojamąjį daiktą, daiktinę teisę, daiktinių teisių suvaržymus ir juridinius faktus gali būti pateikiamas asmeniškai arba paštu. Prašymas pateikti šių nuostatų 78 punkte nustatytus registro duomenis gali būti pateikiamas asmeniškai, paštu arba naudojantis nuotolinio ryšio priemonėmis, leidžiančiomis identifikuoti pareiškėją. Pareiškėjo pasirašyti prašymai gali būti perduoti telegrafinio, faksimilinio ryšio ar kitokiais telekomunikacijų galiniais įrenginiais, jeigu užtikrinta teksto apsauga ir galima identifikuoti pareiškėjo parašą.“.

20. Išdėstyti 16.1 ir 16.2 punktus taip:

„16.1. Lietuvos Respublikos nekilnojamojo turto kadastro įstatymo 12 straipsnyje nurodyti dokumentai, – kai prašoma įregistruoti nekilnojamąjį daiktą;

16.2. dokumentai, patvirtinantys daikto įgijimą nuosavybėn, daiktinių teisių, šių teisių suvaržymų, juridinių faktų atsiradimą, įmonių dovanojimą, pirkimą-pardavimą ar nuomą;“.

21. Išdėstyti 16.4 punktą taip:

„16.4. dokumentai, įrodantys asmens, pateikusio prašymą, tapatybę.“.

22. Išdėstyti 18 punktą taip:

„18. Teritorinis registratorius, gavęs prašymą įregistruoti nekilnojamąjį daiktą, daiktines teises, tų teisių suvaržymus, juridinius faktus, įmonių dovanojimo, pirkimo-pardavimo ir nuomos sutartis ir prie jo pridėtus dokumentus, įregistruoja jį kompiuterinėje prašymų registravimo knygoje, nurodydamas prašymo gavimo datą (metus, mėnesį, dieną), laiką (valandą ir minutes), kartu su prašymu pateiktus dokumentus, prašymą priėmusį asmenį, taip pat suteikia jam eilės numerį.“.

23. Išdėstyti 19 punktą taip:

„19. Prašymai pakeisti ar išregistruoti nekilnojamuosius daiktus, daiktines teises į juos, tų teisių suvaržymus, juridinius faktus, įmonių dovanojimo, pirkimo-pardavimo ir nuomos sutartis registruojami ta pačia tvarka kaip ir prašymai įregistruoti nekilnojamuosius daiktus, daiktines teises į juos, šių teisių suvaržymus, juridinius faktus, įmonių dovanojimo, pirkimo-pardavimo ar nuomos sutartis.“.

24. Išdėstyti 20 punktą taip:

„20. Kai paduotas prašymas susijęs su registre įregistruotų nekilnojamųjų daiktų, daiktinių teisių į juos, šių teisių suvaržymų, juridinių faktų, įmonių dovanojimo, pirkimo-pardavimo ir nuomos sutarčių pakeitimu arba išregistravimu, teritorinis registratorius, įregistravęs šį prašymą kompiuterinėje prašymų registravimo knygoje, registro duomenų bazės atitinkamame registro įraše įrašo požymį „Tvarkomas registras“. Šį įrašą teritorinis registratorius turi padaryti ne vėliau kaip per 8 valandas nuo prašymo padavimo momento.“.

25. Išdėstyti 23 punktą taip:

„23. Nekilnojamasis daiktas registruojamas pagal daikto buvimo vietą Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 (Žin., 2002, Nr. 41-1539; 2005, Nr. 80-2899), nustatyta tvarka, padarant nekilnojamojo daikto registro įrašus ir suteikiant nekilnojamojo (-ųjų) daikto (-ų) registro įrašo numerį. Į vieno registro įrašą įrašomi duomenys apie šiuos nekilnojamuosius daiktus:

23.1. žemės sklypą (jeigu jame nėra statinių);

23.2. žemės sklypą ir jame esančius statinius;

23.3. statinius (jeigu prie jų nesuformuotas žemės sklypas);

23.4. patalpą (butą);

23.5. inžinerinius statinius, kurių funkcijos tiesiogiai nesusijusios su žemės sklypu.

Nekilnojamojo daikto registro įraše įrašomi Lietuvos Respublikos nekilnojamojo turto kadastro įstatymo 6 straipsnyje nurodyti duomenys.“.

26. Išdėstyti 31 punktą taip:

„31. Priimtas sprendimas prašymą atmesti arba sprendimo priėmimą atidėti dėl nekilnojamųjų daiktų ir daiktinių teisių į juos įregistravimo ar išregistravimo registre įforminamas raštu pagal Centrinio registratoriaus patvirtintą tvarką.“.

27. Išdėstyti 32 punktą taip:

„32. Kai priimamas sprendimas įregistruoti ar išregistruoti nekilnojamuosius daiktus, daiktines teises į juos, šių teisių suvaržymus ir juridinius faktus, duomenys įrašomi į registro centrinį duomenų banką.“.

28. Išdėstyti 33 punktą taip:

„33. Daiktinė teisė įregistruojama įrašant atitinkamo nekilnojamojo daikto registro įraše daiktinės teisės pavadinimą, daiktinės teisės turėtoją ir dokumento, patvirtinančio įregistruojamas daiktines teises, pavadinimą, datą ir numerį. Kai registruojamos daiktinės teisės asmenims, atkuriantiems nuosavybės teises į išlikusį nekilnojamąjį turtą pagal apskričių viršininkų administracijų pateiktus dokumentus, registro tvarkymo įstaiga atitinkamame nekilnojamojo daikto registro įraše įrašo požymį „Daiktinės teisės neįregistruotos“. Šį požymį registro tvarkymo įstaiga išbraukia, kai dėl nekilnojamojo daikto ir daiktinių teisių į jį įregistravimo šių nuostatų nustatyta tvarka kreipiasi nekilnojamąjį daiktą ir daiktines teises į jį įgijęs asmuo.“.

29. Išdėstyti 37 punktą taip:

„37. Kai priimamas sprendimas įregistruoti nekilnojamąjį daiktą, daiktinę teisę, daiktinių teisių suvaržymus ir juridinius faktus ir šio sprendimo pagrindu nekilnojamasis daiktas, daiktinės teisės, šių teisių suvaržymai ir juridiniai faktai įregistruojami, prašymą pateikusiam asmeniui išduodamas registro centrinio duomenų banko duomenų pagrindu parengtas išrašas – pažymėjimas apie nekilnojamojo daikto ir daiktinių teisių į jį įregistravimą registre. Pažymėjime įrašyti duomenys atspindi nekilnojamojo daikto, daiktinių teisių į jį, šių teisių suvaržymų ir įstatymų nustatytų juridinių faktų kadastro ir registro duomenų būklę jų įregistravimo registre momentu. Šis dokumentas nėra pagrindas notariniams nekilnojamojo turto sandoriams sudaryti.“.

30. Išdėstyti 40 punktą taip:

„40. Lietuvos Respublikos nekilnojamojo turto registro įstatymo 23 straipsnio 2 dalyje nurodyti ir pateikti registruoti dokumentai po daiktinių teisių, šių teisių suvaržymų ar juridinių faktų atsiradimo įregistravimo kartu su dokumentu, patvirtinančiu minėtųjų teisių įregistravimą, grąžinami pareiškėjui, o dokumentų kopijos Centrinio registratoriaus nustatyta tvarka saugomos skaitmeniniame dokumentų archyve.“.

31. Pripažinti netekusiu galios 41 punktą.

32. Papildyti 46 punktą šia antrąja pastraipa:

„Netikslūs, klaidingi ar neišsamūs registro duomenys taisomi, tikslinami ir papildomi Lietuvos Respublikos nekilnojamojo turto registro įstatymo 33 straipsnyje ir Lietuvos Respublikos asmens duomenų teisinės apsaugos įstatymo 20 straipsnyje nustatyta tvarka.“.

33. Išdėstyti 55 punktą taip:

„55. Žymos apie hipoteką ir areštą daromos Lietuvos Respublikos nekilnojamojo turto registro įstatymo, Lietuvos Respublikos turto arešto aktų registro įstatymo (Žin., 1999, Nr. 101-2897) ir Lietuvos Respublikos hipotekos registro nuostatų, patvirtintų Lietuvos Respublikos Vyriausybės 2001 m. spalio 18 d. nutarimu Nr. 1246 (Žin., 2001, Nr. 90-3173), nustatyta tvarka gavus duomenis iš Hipotekos registro ir Turto arešto aktų registro.“.

34. Išdėstyti IV skyriaus ketvirtojo skirsnio pavadinimą taip:

„Įmonių dovanojimo, pirkimo-pardavimo ir nuomos sutarčių registravimas ir išregistravimas“.

35. Išdėstyti 64 punktą taip:

„64. Įmonių dovanojimo, pirkimo-pardavimo ir nuomos sutartys registruojamos padarant specialų nekilnojamojo daikto registro įrašą. Tokio įrašo objektu nurodoma įmonė – turto ir turtinių, neturtinių teisių, skolų ir kitokių pareigų visuma. Įraše nurodomi šių nuostatų ir Centrinio registratoriaus nustatyti duomenys.“.

36. Išdėstyti 65 punktą taip:

„65. Įmonės dovanojimo, pirkimo-pardavimo ar nuomos sutartis registruojama suinteresuotam asmeniui ar įgaliotai institucijai pateikus prašymą įregistruoti įmonės dovanojimo, pirkimo–pardavimo ar nuomos sutartį, sutartį ir jos priedus. Įregistravus ar išregistravus įmonės perleidimo sandorį, registro tvarkymo įstaiga ne vėliau kaip per 24 valandas nuo sandorio įregistravimo ar išregistravimo privalo perduoti Juridinių asmenų registro tvarkytojui dovanojimo, pirkimo-pardavimo ar nuomos sutarties pagrindinius duomenis, būtinus žymai Juridinių asmenų registre padaryti. Perduodamų duomenų turinį nustato Centrinis registratorius.

Kai kartu su įmone perleidžiami ir šiai įmonei priklausantys nekilnojamieji daiktai, kurie įregistruoti registre, atitinkamo nekilnojamojo daikto registro įraše daroma žyma apie įmonės dovanojimo arba pirkimo-pardavimo sutarties įregistravimą.“.

37. Išdėstyti 66 punktą taip:

„66. Prašymas įregistruoti ar išregistruoti įmonės dovanojimo, pirkimo-pardavimo ar nuomos sutartį nagrinėjamas ta pačia tvarka ir terminais kaip ir prašymas įregistruoti ar išregistruoti nekilnojamąjį daiktą ir daiktines teises į jį.“.

38. Išdėstyti 67 punktą taip:

„67. Įmonės dovanojimo, pirkimo-pardavimo ir nuomos sutartis išregistruojama gavus įgaliotos institucijos ar asmens prašymą ir prie jo pridėtus dokumentus, patvirtinančius sandorio pasibaigimą.

Registro įrašai apie išregistruotą įmonės dovanojimo, pirkimo-pardavimo ir nuomos sutartį registro duomenų bazėje pažymimi kaip archyviniai ir saugomi centriniame duomenų bazės archyve.“.

39. Išdėstyti 68 punktą taip:

„68. Pakeitus įmonės dovanojimo, pirkimo-pardavimo ir nuomos sutartis, suinteresuotas asmuo teritoriniam registratoriui pateikia prašymą įregistruoti pakeitimus, dokumentus, patvirtinančius pakeitimo faktą, ir kvitą, patvirtinantį, jog sumokėtas atlyginimas už registro duomenų pakeitimą.“.

40. Išdėstyti 69 punktą taip:

„69. Kai priimamas sprendimas įregistruoti įmonės dovanojimo, pirkimo-pardavimo ar nuomos sutartį, taip pat jų pakeitimus, prašymą pateikusiam asmeniui išduodamas registro centrinio duomenų banko išrašas, patvirtinantis įregistravimą.

Kai priimamas sprendimas išregistruoti įmonės dovanojimo, pirkimo-pardavimo ar nuomos sutartį, prašymą pateikusiam asmeniui išduodamas dokumentas, patvirtinantis išregistravimą. Priėmus sprendimą išregistruoti įmonės dovanojimo, pirkimo-pardavimo ar nuomos sutartį, apie tai raštu ne vėliau kaip per 3 dienas pranešama suinteresuotiems asmenims.“.

41. Išdėstyti 70 punktą taip:

„70. Pateikti registruoti dokumentai po įmonės dovanojimo, pirkimo-pardavimo ar nuomos sutarties įregistravimo ne vėliau kaip per 3 dienas grąžinami pareiškėjui, o dokumentų kopijos Centrinio registratoriaus nustatyta tvarka saugomos skaitmeniniame dokumentų archyve.“.

42. Išdėstyti 71.3–71.4 punktus taip:

„71.3. Gyventojų registro – asmens kodas, asmens vardas (vardai), pavardė (pavardės), gimimo data, pilietybė (pilietybės), šeiminė padėtis ir jos pasikeitimo data, mirties data, gyvenamoji vieta ir jos kitimo istorija, asmens dokumento rūšis, jo išdavimo data arba data, nuo kurios negalioja asmens dokumentas. Šie duomenys, išskyrus fizinio asmens kodą, gimimo datą, vardą ir pavardę, neteikiami registro duomenų gavėjams ir naudojami registro tvarkymo įstaigoje identifikuojant daiktinių teisių turėtojo teisinį statusą ir jo kitimo istoriją daiktinių teisių registravimo (tikslinimo ar išregistravimo) metu;

71.4. Juridinių asmenų registro – juridinio asmens kodas, pavadinimas, buveinės adresas ir asmenys, galintys sudaryti sandorius juridinio asmens vardu, nurodyti Juridinių asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr. 1407 (Žin., 2003, Nr. 107-4810; 2005, Nr. 25-803), 17.8 punkte;“.

43. Papildyti šiuo 71.41 punktu:

„71.41. Užsieniečių registro – registre suteiktas užsieniečio identifikavimo kodas, vardas (vardai), pavardė (pavardės), gimimo data, pilietybė (pilietybės), asmens kodas, jeigu jis suteiktas Lietuvos Respublikos gyventojų registro įstatymo nustatyta tvarka, ir užsienio valstybės suteiktas asmens kodas, jeigu užsienietis jį turi ir jis įrašytas užsieniečio tapatybę įrodančiame dokumente;“.

44. Išdėstyti 71.7–71.9 punktus taip:

„71.7. Saugomų teritorijų valstybės kadastro – nekilnojamojo daikto naudojimo ir veiklos apribojimai, susiję su saugomomis teritorijomis arba nustatyti apsaugos sutartimis, taip pat saugomų teritorijų skaitmeniniai žemėlapiai;

71.8. Kultūros vertybių registro – nekilnojamojo daikto naudojimo apribojimai, susiję su nekilnojamųjų kultūros vertybių objektais, taip pat nekilnojamųjų kultūros vertybių objektų grafiniai duomenys;

71.9. Lietuvos Respublikos adresų registro – naudojant unikalų turto vieneto adresą, į kurį įeina žemės sklypo kadastrinis adresas, unikalus statinio numeris, kiti adreso ir geoinformacijos duomenys;“.

45. Išdėstyti 72 punktą taip:

„72. Turto arešto aktų registro tvarkymo įstaiga per 8 darbo valandas pateikia registro tvarkymo įstaigai duomenis apie teisės į registre įregistruoto nekilnojamojo daikto apribojimus ir apribojimo būdą. Turto arešto aktų registro duomenų pateikimo registro tvarkymo įstaigai tvarka ir forma nustatoma atskiroje registro tvarkymo įstaigos ir Turto arešto aktų registro tvarkymo įstaigos sutartyje.“.

46. Išdėstyti 73 punktą taip:

„73. Centrinis hipotekos registras per 24 valandas pateikia registro tvarkymo įstaigai duomenis apie hipotekos ar įkeitimų įregistravimą, daikto pardavimo iš varžytynių, hipotekos ar įkeitimo išregistravimo žymas. Duomenų pateikimo registro tvarkymo įstaigai tvarka ir forma nustatoma atskiroje Centrinės hipotekos įstaigos ir registro tvarkymo įstaigos sutartyje.“.

47. Išdėstyti 74 punktą taip:

„74. Registras informuoja suinteresuotus valstybės registrus apie įregistruotus įmonių perleidimo sandorius, jų pakeitimus ir išregistravimą. Duomenų pateikimo suinteresuotiems valstybės registrams tvarka ir forma nustatoma atskiroje registro tvarkymo įstaigos ir suinteresuotos institucijos sutartyje.“.

48. Išdėstyti 75 punktą taip:

„75. Registro duomenys ar informacija teikiami pagal vadovaujančiosios registro tvarkymo įstaigos ar jos įgaliotos registro tvarkymo įstaigos duomenų teikimo sutartis su duomenų gavėju. Duomenų teikimo sutartyje nustatomos duomenų gavėjo teisės ir atsakomybė, duomenų ir informacijos naudojimo tikslas, sąlygos ir tvarka.“.

49. Papildyti šiuo 751 punktu:

„751. Registro tvarkymo įstaiga, gavusi Lietuvos Respublikos adresų registro tvarkymo įstaigos informaciją apie pasikeitusius Lietuvos Respublikos adresų registro duomenis, ne vėliau kaip per 3 darbo dienas pakeičia atitinkamus registro duomenis.“.

50. Išdėstyti 76 punktą taip:

„76. Registro duomenys yra vieši, išskyrus:

76.1. duomenis apie nekilnojamuosius daiktus, kurių atskleidimą apriboja Lietuvos Respublikos valstybės ir tarnybos paslapčių įstatymas (Žin., 1999, Nr. 105-3019; 2004, Nr. 4-29);

76.2. duomenis, identifikuojančius daiktinių teisių turėtojus, kitus su daiktinėmis teisėmis susijusius asmenis, kurių atskleidimą reglamentuoja Lietuvos Respublikos asmens duomenų teisinės apsaugos įstatymas;

76.3. duomenis, kurių atskleidimą apriboja kiti įstatymai.“.

51. Išdėstyti 77 punktą taip:

„77. Registro duomenys teikiami atlygintinai, išskyrus Lietuvos Respublikos valstybės registrų įstatymo ir kitų įstatymų nustatytas išimtis. Atlyginimo už naudojimosi registro duomenimis apskaičiavimo tvarką nustato Lietuvos Respublikos Vyriausybė.“.

52. Išdėstyti 78 punktą taip:

„78. Registro duomenys teikiami:

78.1. centrinio duomenų banko duomenų pagrindu išduodant:

78.1.1. pažymas apie įregistruotus nekilnojamuosius daiktus ir daiktines teises į juos, šių teisių suvaržymus ir įstatymų nustatytus juridinius faktus (toliau vadinama – pažyma). Ši pažyma skirta nekilnojamojo turto notariniams sandoriams sudaryti ir atspindi kadastro ir registro duomenų, įrašytų į Nekilnojamojo turto registro centrinį duomenų banką, būklę pažymos išdavimo momentu;

78.1.2. oficialius juridinę galią turinčius registro informacinius išrašus iš centrinio duomenų banko (toliau vadinama – išrašas). Išrašas išduodamas nekilnojamojo daikto savininko ar kito suinteresuoto asmens prašymu, pakeitus nekilnojamojo daikto kadastro ir (ar) registro duomenis ar siekiant gauti informaciją apie įregistruotą nekilnojamąjį daiktą;

78.1.3. pažymėjimus apie nekilnojamojo daikto ir daiktinių teisių į jį įregistravimą registre (toliau vadinama – pažymėjimas). Pažymėjimas išduodamas įregistravus nuosavybės ar kitas daiktines teises;

78.1.4. duomenų bazės išrašą, apimantį visus duomenų bazėje saugomus duomenis arba jų dalį. Duomenų bazės išrašas teikiamas sutarčių pagrindu tarp registro tvarkymo įstaigos ir duomenų gavėjo asmenims, turintiems teisę teikti informacines paslaugas tretiesiems asmenims;

78.1.5. žemės sklypo plano, statinio plano (taip pat ir jį išspausdinant), kitų registro ir kadastrinių matavimų bylose esančių dokumentų kopijas;

78.1.6. kadastrinio žemėlapio ištrauką;

78.1.7. išduodant kitus, suformuotus pagal specializuotus paklausimus, informacinius išrašus. Šie išrašai gali būti teikiami duomenų gavėjams, turintiems teisę gauti šiuos duomenis, elektroniniu paštu, faksu, kitomis ryšių priemonėmis;

78.2. sudarant galimybę duomenų gavėjams, turintiems teisę gauti registro centrinio duomenų banko duomenis, šiuos duomenis gauti naudojantis nuotoliniu ryšiu.“.

53. Išdėstyti 79 punktą taip:

„79. Kai registro duomenų pagrindu duomenų gavėjas nori gauti apibendrintus ar susistemintus registro duomenis, jų mašinogramas, įvairią statistiką ir analizę, duomenys teikiami pagal sudarytas sutartis su duomenų gavėjais, apskaičiavus išlaidas, susijusias su šių duomenų parengimu.“.

54. Išdėstyti 80 punktą taip:

„80. Duomenys ir informacija valstybės registrų (kadastrų, klasifikatorių) tvarkymo įstaigoms ir informacinių sistemų tvarkytojams teikiami, jeigu jų teikimas numatytas teisės aktų nustatytąja tvarka patvirtintuose registrų (kadastrų, klasifikatorių) arba informacinių sistemų nuostatuose, kuriuose reglamentuota gaunamų duomenų arba informacijos apimtis ir naudojimas.“.

55. Išdėstyti 81 punkto pirmąją pastraipą taip:

„81. Fizinis ar juridinis asmuo šių nuostatų nustatyta tvarka turi teisę sužinoti šią registre saugomą informaciją:“.

56. Pripažinti netekusiu galios 81.4 punktą.

57. Išdėstyti 81.15 punktą taip:

„81.15. įmonės dovanojimo, pirkimo-pardavimo ar nuomos sutarties sudarymo datą, sutarties šalis, perleidžiamo turto sudėtį ir įmonės skolų (prievolių) sąrašą.“.

58. Išdėstyti 82 punktą taip:

„82. Pažymos išduodamos fizinių ar juridinių asmenų prašymu, kuriame nurodytas duomenų naudojimo tikslas.

Registro tvarkymo įstaiga, turimų dokumentų ar duomenų pagrindu nustačiusi, kad nekilnojamojo daikto kadastro duomenys, įrašyti registro centriniame duomenų banke, neatitinka faktinių nekilnojamojo daikto kadastro duomenų, kurie užfiksuoti kadastrinių matavimų byloje, ar prašymo išduoti pažymą padavimo dieną yra pasikeitę nekilnojamojo daikto vidutinės rinkos vertę sąlygojantys veiksniai, turintys įtakos nekilnojamojo daikto vidutinės rinkos vertei nustatyti, pažymą apie registre įregistruotą nekilnojamąjį daiktą, daiktines teises į jį, šių teisių suvaržymus ir įstatymų nustatytus juridinius faktus prašymą pateikusiam asmeniui parengia ir išduoda tik po to, kai šių nuostatų nustatyta tvarka duomenys patikslinami.

Pažymos neišduodamos, jeigu registre padaryta žyma apie įregistruoto nekilnojamojo daikto, nuosavybės teisių į jį arba atskirų šios teisės sudedamųjų dalių – valdymo, naudojimo ar disponavimo – areštą. Pažymos rengiamos teritorinio registratoriaus ir:

82.1. galioja 30 kalendorinių dienų nuo jų išdavimo;

82.2. yra griežtos atskaitomybės (t. y. turi unikalų numerį ir apsauginį kinegraminį ženklą);

82.3. registruojamos. Šių pažymų registravimo tvarką ir formą nustato Centrinis registratorius.“.

59. Papildyti šiuo 821 punktu:

„821. Teritorinio registratoriaus parengti registro išrašai, pažymos, pažymėjimai, skaitmeniniai žemės sklypo kadastro žemėlapiai registre elektroninių dokumentų pavidalu suinteresuotų asmenų prašymu gali būti išspausdinti notarų biuruose specialia registro tvarkymo įstaigos parengta programine įranga ir naudojantis dokumentų gavėjo autentifikavimo sistema. Tokio tipo prašymų pateikimo, dokumentų rengimo ir pateikimo suinteresuotiems asmenims tvarką nustato Centrinis registratorius ir Lietuvos notarų rūmai.“.

60. Išdėstyti 83 punktą taip:

„83. Jeigu teikiama informacija iš centrinio duomenų banko į duomenų gavėjo kompiuterį, duomenų teikėjo ir gavėjo sutartyje nustatomos duomenų gavėjo teisės, atsakomybė, duomenų naudojimo tikslas, kitos sąlygos ir tvarka. Duomenų teikėjo ir duomenų gavėjo susitarimu gali būti nustatomas vidutinis mėnesinis ir abonentinis duomenų gavėjo už šias paslaugas mokamas atlyginimas.“.

61. Išdėstyti 84 punktą taip:

„84. Kitais būdais informacija centrinio duomenų banko duomenų pagrindu teikiama duomenų gavėjams pagal duomenų teikėjo ir duomenų gavėjų sutartis (daugkartinio teikimo atveju), kuriose nurodomas duomenų naudojimo tikslas, sąlygos ir tvarka, arba duomenų gavėjų prašymus (vienkartinio teikimo atveju), kuriuose nurodomas duomenų naudojimo tikslas.“.

62. Išdėstyti 85 punktą taip:

„85. Duomenų gavėjas gautus duomenis gali teikti tretiesiems asmenims tik pagal duomenų teikimo sutartis (pasirašytas tarp duomenų teikėjo ir duomenų gavėjo), kuriose nurodytas duomenų naudojimo tikslas, sąlygos ir tvarka.“.

63. Išdėstyti 86.2 punktą taip:

„86.2. už pažymą – 25 litai;“.

64. Išdėstyti 86.9 punktą taip:

„86.9. už vieno oficialaus juridinę galią turinčio išrašo parengimą – 5 litai;“.

65. Išdėstyti 87 punktą taip:

„87. Registro duomenų gavėjas atlygina už gautus duomenis pagal registro tvarkymo įstaigos pateiktą sąskaitą arba laikydamasis duomenų teikimo sutartyje (pasirašytoje tarp duomenų teikėjo ir duomenų gavėjo) nustatytos tvarkos.“.

66. Išdėstyti 88 punktą taip:

„88. Duomenys apie visą asmens turimą turtą pateikiami tik valstybės teisėsaugos ir nacionalinį saugumą užtikrinančių institucijų, kredito įstaigų, bankų vindikacijų tarnybų, skolų išieškojimo įmonių, draudimo įstaigų, notarų, antstolių, įstatymų nustatytą teisę gauti duomenis apie asmenų turimą turtą turinčių juridinių asmenų prašymu, kuriame turi būti nurodytas tų duomenų naudojimo tikslas ir pasižadėjimas jų neatskleisti tretiesiems asmenims. Tik šioms institucijoms gali būti teikiami archyviniai registro duomenys. Duomenys, identifikuojantys daiktinių teisių turėtojus, teikiami vadovaujantis Lietuvos Respublikos asmens duomenų teisinės apsaugos įstatymu.“.

67. Išdėstyti 90 punkto pirmąją pastraipą taip:

„90. Pažymos turi būti parengtos ne vėliau kaip per 7 darbo dienas nuo prašymo išduoti šį dokumentą padavimo. Pažymos ir kiti registro dokumentai rengiami tik pateikus kasos čekius (kvitą) apie sumokėtą atlyginimą. Asmenų pageidavimu šios pažymos gali būti parengtos ir skubos tvarka.“.

68. Išdėstyti 92 punktą taip:

„92. Registro duomenys Europos Sąjungos valstybėse narėse įsisteigusiems juridiniams asmenims arba juridinio asmens statuso neturintiems subjektų filialams ir fiziniams asmenims teikiami ta pačia tvarka kaip Lietuvos Respublikos juridiniams ir fiziniams asmenims.“.

69. Išdėstyti 93 punktą taip:

„93. Registro duomenys trečiųjų valstybių juridiniams ir fiziniams asmenims teikiami vadovaujantis Lietuvos Respublikos įstatymais, kitais teisės aktais ir tarptautinėmis sutartimis.“.

70. Išdėstyti VIII skyriaus pavadinimą taip:

„VIII. REGISTRO DUOMENŲ SAUGA“.

71. Išdėstyti 95 punktą taip:

„95. Vadovaudamasis Lietuvos Respublikos asmens duomenų teisinės apsaugos įstatymu, Lietuvos Respublikos statistikos įstatymu (Žin., 1993, Nr. 54-1048; 1999, Nr. 114-3299), Lietuvos Respublikos konkurencijos įstatymu (Žin., 1999, Nr. 30-856), vadovaujančiosios registro tvarkymo įstaigos parengtais ir patvirtintais registro duomenų saugos nuostatais ir kitais teisės aktais, nustatančiais informacijos apsaugos tvarką, taip pat šiais nuostatais, registro duomenų saugą organizuoja Centrinis registratorius.“.

72. Išdėstyti 97 punkto trečiąją pastraipą taip:

„Antrosios duomenų apsaugos klasės duomenys apie nekilnojamąjį daiktą ir teises į jį teikiami pagal turto adresą ir (ar) turto identifikatorių (nekilnojamojo daikto registro numerį ir (ar) unikalų kodą). Šios duomenų apsaugos klasės duomenys gali būti teikiami valstybės ir savivaldybių institucijoms, visuomenės informavimo priemonių atstovams, advokatų kontoroms, nekilnojamojo turto agentūroms ir kitiems asmenims, išskyrus asmenis – pirmosios ir trečiosios duomenų apsaugos klasių duomenų gavėjus.“.

73. Išdėstyti 101 punktą taip:

„101. Registro tvarkymo įstaigos darbuotojams, atskleidusiems registro duomenis, taikoma įstatymų numatyta atsakomybė.“.

74. Neteko galios nuo 2007-06-17

Punkto naikinimas:

Nr. 565, 2007-06-06, Žin. 2007, Nr. 67-2615 (2007-06-16), i. k. 1071100NUTA00000565

75. Neteko galios nuo 2007-06-17

Punkto naikinimas:

Nr. 565, 2007-06-06, Žin. 2007, Nr. 67-2615 (2007-06-16), i. k. 1071100NUTA00000565

76. Neteko galios nuo 2007-06-17

Punkto naikinimas:

Nr. 565, 2007-06-06, Žin. 2007, Nr. 67-2615 (2007-06-16), i. k. 1071100NUTA00000565

77. Išdėstyti 109 punktą taip:

„109. Registras likviduojamas ir reorganizuojamas Lietuvos Respublikos įstatymų ir Lietuvos Respublikos Vyriausybės nustatyta tvarka.“.

78. Papildyti šiuo 110 punktu:

„110. Likviduojamo registro duomenys perduodami kitam registrui, sunaikinami arba perduodami valstybės archyvams Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982) nustatyta tvarka.“.

Ministras Pirmininkas	Algirdas Brazauskas

Teisingumo ministras	Gintautas Bužinskas

Pakeitimai:

1.

Lietuvos Respublikos Vyriausybė, Nutarimas

Nr. 565, 2007-06-06, Žin., 2007, Nr. 67-2615 (2007-06-16), i. k. 1071100NUTA00000565

Dėl atlyginimo už nekilnojamųjų daiktų, daiktinių teisių į juos, šių teisių suvaržymų ir su nekilnojamaisiais daiktais susijusių juridinių faktų, įmonių perleidimo ir nuomos sutarčių įregistravimą/išregistravimą dydžių patvirtinimo